Super Mario Kart

Super Mario Kart on Nintendon kehittämä ja alun perin 1992 Super Nintendo Entertainment System-pelikonsolille julkaisema ensimmäinen Mario Kart -ajopelisarjan videopeli.

Pelattavana on kahdeksan eri hahmoa, joiden ajo-ominaisuudet vaihtelevat. Pelin yksinpelivaihtoehtoina ovat Mario Kart GP, jossa otellaan tietokoneen ohjastamia kuljettajia vastaan sekä Time Trial -aika-ajot. Valittavana on kolme eri vaikeusastetta: 50 cc, 100 cc ja 150 cc.

Yksi pelin erityispiirteistä olivat ajon aikana käytettävät bonusesineet, joiden vaikutukset vaihtelevat muun muassa vauhdin hetkellisestä lisääntymisestä muiden kilpailijoiden pienentämiseen.

Pelin taustamusiikin sävelsivät Soyo Oka ja Tarō Bandō.

Hahmot 
Super Mario Kartissa on kahdeksan pelattavaa hahmoa:

 Mario – Mario-pelien päätähti ja Luigin veli.
 Luigi - Marion veli.
 Bowser - Marion päävihollinen.
 Yoshi - Marion uskollinen dinosaurusapuri.
 Toad - Ystävällinen sienimaailman asukki. 
 Prinsessa Peach - Sienimaailman prinsessa.
 Donkey Kong JR. - Alkuperäisen Donkey Kongin poika. Nykyinen Donkey Kong.
 Koopa Troopa - Mario-peleistä tuttu kilpikonnasoturi.

Aseet 
 Vihreä kilpikonnankuori - Pystyy ampumaan eteen tai jättämään taakseen radalle. Osuessaan saa vastustajan pyörimään hetkeksi paikoillaan. Vihreä kilpikonnankuori kimpoaa seinästä siihen osuessaan.
 Punainen kilpikonnankuori - Samanlainen kuin vihreä, mutta hakeutuu lähimpänä olevaa kilpailijaa kohti. Ei aina osu.
 Tähti - Super Mario Bros. -peleistä tuttu tähti. Nopeuttaa pelaajan autoa ja mahdollistaa muihin pelaajiin ja esteisiin törmäämisen.
 Sieni - Lisää pelaajan nopeutta.
 Salama -Toiset kuljettajat kutistuvat niin pieniksi, että heidän päältään voi ajaa. Pienentyneet vastustajat ajavat myös hitaammin. Salaman vaikutus kestää vain hetken aikaa.
 Kummitus - Pelaaja muuttuu muille näkymättömäksi. Näkymättömyys kestää hetken aikaa.
 Kolikot - Kolikoita keräämällä saa lisäelämiä, auto nopeutuu ja Lakitu auttaa nopeammin, jos pelaaja ajaa pois radalta. Pelaaja menettää kolikoita, jos vastustaja törmää häneen. Jos kolikot loppuvat, vihollinen saa pelaajan pyörimään paikoillaan törmäyksen yhteydessä.
 Banaaninkuori - Siihen osuessaan muut pelaajat pyörivät hetken paikoillaan.
 Sulka - Pelaaja hyppää ilmaan. Kätevä oikeastaan vain tiettyjen esteiden yli hyppäämiseen.

Radat

Mushroom Cup 
 Mario Circuit 1
 Donut Plains 1
 Ghost Valley 1
 Bowser Castle 1
 Mario Circuit 2

Flower Cup 
 Choco Island 1
 Ghost Valley 2
 Donut Plains 2
 Bowser Castle 2
 Mario Circuit 3

Star Cup 
 Koopa Beach 1
 Choco Island 2
 Vanilla Lake 1
 Bowser Castle 3
 Mario Circuit 4

Special Cup 
 Donut Plains 3
 Koopa Beach 2
 Ghost Valley 3
 Vanilla Lake 2
 Rainbow Road

Super Mario Kart 2000-luvulla 

Vaikkakin Super Mario Kart (lyhyemmin SMK) on julkaistu 1990-luvun alkupuolella, on se säilyttänyt suosionsa lukuisten Super Nintendo -harrastajien parissa. Tästä esimerkkinä mariokart64.com -sivustolla toimiva aktiivinen pelaajajärjestö, jonka toiminta keskityy suurimmaksi osaksi Time Trial -moodissa kisaamiseen ja siinä saavutettujen aikojen toimittamiseen sivustolle. Sivustolta löytyy Time Trial -moodin lisäksi ranking-listat muun muassa Mario Kart Game Boy:lle, eri ajajilla saavutetuille ajoille (nopeimmat ajat tehtäessä Bowserilla tai Donkey Kong JR:llä) sekä erilaisilla tempuilla eli huijauksilla tehdyille ajoille.

Lähteet

Aiheesta muualla 
 

Mario Kart -pelit
Super Nintendo Entertainment System -pelit
Virtual Console -pelit
Vuoden 1992 videopelit
Nintendon julkaisemat videopelit